Zglob kuka
**Zglob** (lat. *arthrosis, articulatio, junctura*) predstavlja spoj dve ili više kostiju. Postoje dve vrste spojeva elemenata skeleta: *sinartroze* i *diartroze*.

Sinartroze (lat. *synarthroses*) su kontinuirani spojevi kostiju, gde se između zglobnih elemenata nalazi potporno tkivo. U zavisnosti od vrste ovog tkiva, sinartroze se dele na vezivne i hrskavičave spojeve.

Diartroze (lat. *diarthroses*) su spojevi kostiju, kod kojih postoji šupljina između zglobnih površina i tzv. zglobna čahura. Ova vrsta spoja se naziva takođe i sinovijalni zglob.

Svi zglobni elementi (osim hijalinske hrskavice) imaju inervaciju, drugim riječima, u njima se nalazi značajan broj živčanih završetaka koji provode, posebno, percepciju boli, stoga mogu postati izvor boli.

Vezivni spojevi
---------------

Vezivni spojevi (lat. *articulationes fibrosae*) su vrsta zgloba, kod koga se između zglobnih elemenata nalazi tanki sloj vezivnog tkiva ili jake fibrozne veze. Postoje tri vrste ovog zgloba:

* šav,
* klinasti spoj i
* sindesmoza.

**Šav** (lat. *sutura*) je fibrozni spoj između pljosnatih kostiju lobanje. Razlikuju se tri vrste šava: *ravni šav* (lat. *sutura plana*) koji spaja jednostavne ravne ivice kostiju, *zupčasti šav* (lat. *sutura serrata*) kod koga su zglobne ivice kostiju nazupčene i *ljuskasti šav* (lat. *sutura squamosa*) gde su ivice kostiju veoma stanjene i u toku zglobljavanja preklapaju jedna drugu.

**Klinasti spoj** (lat. *gomphosis*) je vrsta zgloba koji povezuje koren zuba sa čašicom (alveolom). Zub je poput klina usađen u šupljinu alveole i sa njom je povezan preko periodontalnih vlakana.

**Sindesmoza** (lat. *syndesmosis*) se odlikuje prisustvom jakih ligamenata koji povezuju međusobno udaljene kosti. Sindesmoza može biti *fibrozna* i *elastična*.

Hrskavičavi spojevi
-------------------

Hrskavičavi spojevi (lat. *articulationes cartilagineae*) su vrsta kontinuiranog zgloba, kod koga potporu čini hrskavičavo tkivo. Vremenom se broj ovakvih spojeva smanjuje, jer se hrskavica postupno zamenjuje koštanim tkivom. Razlikuju se *primarni* (sinhondroza) i *sekundarni hrskavičavi spoj* (simfiza).

**Sinhondroza** (lat. *synchondrosis*) je tranzitorni (prolazni) spoj kostiju izgrađen od hijaline hrskavice, koja omogućava rast i razvoj skeleta. Vremenom se ona zamenjuje sinostozom, kada dođe do okoštavanja hrskavičavog tkiva.

**Simfiza** (lat. *symphysis* je trajni spoj kostiju građen od fibrozne hrskavice.

Sinovijalni zglobovi
--------------------

Zglob kolena
Sinovijalni zglobovi (lat. *articulationes synoviales*) se karakterišu prisustvom zglobnih površina kostiju, zglobne čahure, zglobne šupljine i određenog broja sporednih delova.

### Glavni delovi

**Zglobne površine** (lat. *facies articulares*) su delovi kosti koji učestvuju u formiranju zgloba. Prekrivene su tankim slijem hijaline hrskavice (debljine 2-5 mm) koja ublažava pritisak i štiti zglob. Obično je jedna zglobna površina ispupčena (konveksna) a njoj analogna je udubljena (konkavna), tako da odgovaraju jedna drugoj.

**Zglobna čahura** (lat. *capsula articularis*) je vezivna membrana koja povezuje zglobne elemente i hermetički zatvara zglobnu šupljinu. Njen spoljašnji sloj je *fibrozna opna* koja se pričvršćuje na pokosnicu, a unutrašnji sloj je *sinovijalna opna*. Sinovijalna opna je tanka, ružičasta i glatka, a građena je od rastresitog veziva sa prisutnim elastičnim vlaknima, krvnim sudovima i živcima. Ona luči zglobno mazivo (sinovijalnu tečnost) koja vlaži i podmazuje zglobne površine.

**Zglobna šupljina** (lat. *cavitas articularis*) je pukotina lokalizovana između zglobnih površina, zatvorena zglobnom čahurom i ispunjena sinovijalnom tečnošću.

### Sporedni delovi

Zglobni kolut
Ligamenti stopala
**Zglobne veze** (lat. *ligamenta*) osiguravaju kontakt zglobnih površina i ograničavaju ili čak sprečavaju pokrete zgloba. Mogu biti *ekstrakapsularne* i *intrakapsularne*.

**Zglobni kolut** (lat. *discus articularis*) je vezivno-hrskavičava pločica koja je postavljena između zglobnih površina i u potpunosti ih razdvaja. Ona omogućava zglobljavanje površina koje nisu podudarne, povećava broj kontakata i ublažava silu udaraca.

**Meniskus** (lat. *meniscus articularis*) je takođe vezivno-hrskavičava tvorevina koja ima oblik srpa. Na njemu se razlikuju središnji deo i dva roga.

**Zglobna usna** (lat. *labrum articulare*) prati ivicu konkavne (udubljene) zglobne površine i na taj način je produbljuje.

**Masni jastučići** (lat. *corpora adiposa*) su prisutni kod nekih zglobova između fibrozne i sonovijalne opne zglobne čahure. Oni sprečavaju nastajanje vakuuma unutar zgloba u toku pokreta.

**Zglobni mišići** (lat. *musculi articulares*) su vlakna susednih mišića koja se pripajaju na čahuri zgloba, a koja imaju ulogu da sprečavaju uklještenje čahure između zglobnih površina.

### Inervacija i vaskularizacija

Sinovijalni zglobovi su dobro snabdeveni krvnim sudovima koji se izdvajaju iz periartikularne arterijske mreže i završavaju u čahurama i zglobnim telima. Prati ih mreža venskih i limfnih sudova.

Nervna vlakna za zglobove potiču od živaca koji inervišu okolne mišiće, a mogu da budu senzitivna i vazomotorna. Prva prenose osećaj bola, a druga oživčavaju zglobne arterije.

### Pokreti

Postoje četiri osnovne vrste pokreta sinovijalnih zglobova:

* klizanje ili translacija,
* ugaoni pokret ili angulacija (pregibanje, opružanje, odmicanje i primicanje),
* obrtanje ili rotacija (supinacija, pronacija, everzija, inverzija),
* kruženje ili cirkumdukcija (složeno kretanje).

### Podela

U zavisnosti od broja kostiju koje ulaze u njihov sastav, zglobovi se dele na: proste (lat. *articulatio simplex*) i složene zglobove (lat. *articulatio composita*).

Prema obliku zglobnih površina i broju osovina oko kojih se mogu vršiti pokreti, oni se dele na:

* ravni zglob (lat. *articulatio plana*),
* zglob šarke (lat. *ginglymus*),
* točkasti zglob (lat. *articulatio trochoidea*),
* bikondilarni zglob (lat. *articulatio bicondylaris*),
* jajasti zglob (lat. *articulatio ellipsoidea*),
* sedlasti zglob (lat. *articulatio sellaris*),
* loptasti zglob (lat. *articulatio spheroidea*) i
* zdelasti zglob (lat. *articulatio cotylica*).

Literatura
----------

***Zglob*** na Wikimedijinoj ostavi

Marija Mihalj, Danica Obradović: "Opšta anatomija", Novi Sad 2000. ISBN 978-86-489-0276-4

Spoljašnje veze
---------------

* Ilustracije sinovijalnih zglobova (`en`)
* Ilustracije i klasifikacija sinovijalnih zglobova (`en`)

Izvori
------

1. ↑  Bol u zglobovima. Epidemiološke, patogenetske i terapijske osnove

| * p
* r
* u
Ljudska anatomija |
| --- |
|  | 

| * p
* r
* u
Skeletni sistem |
| --- |
| 

|  |
| --- |
| **Skelet glave** |
| **Kosti glave**: sljepoočnica • čeona kost • tjemena kost • potiljačna kost • sfenoidalna kost • etmoidalna kost
**Kosti lica**: maksila • nosna kost • suzna kost • nepčana kost • donja nosna školjka • vomer • zigomatična kost • mandibula • hioidna kost |
| **Skelet ekstremiteta** |
| **Gornji ekstremiteti**: lopatica • ključna kost • humerus • ulna • radijus • ulna
**Šaka**: karpalne kosti • metakarpalne kosti • falange
**Donji ekstremiteti**: karlična kost • koljeno • femur • patela • tibija • fibula
**Stopalo**: tarzus • metatarzus • falange |
| **Skelet trupa** |
| **Abdomen**: kičma • pršljen • krsna kost • repna kost
**Grudni koš**: rebra • grudna kost |

 |

 |  |
| 

| * p
* r
* u
Mišićni sistem |
| --- |
| 

|  |
| --- |
| **Mišići glave** |
| **Mimični mišići**: epikranični mišić • kružni mišić usta • kružni mišić oka • nosni mišić • mišići usana
**Mišići žvakači**: temporalni mišić • mastikatorni mišić • lateralni krilasti mišić • medijalni krilasti mišić |

 |

 |
| 

| * p
* r
* u
Cirkulatorni sistem |
| --- |
| 

|  |
| --- |
| **Arterije malog krvotoka** |
| pulmonalni trunkus • plućna arterija |
| **Arterije velikog krvotoka** |
| uzlazna aorta • aortni luk • grudna aorta • abdominalna aorta • *trunkus brahiocefalikus* • glavna karotidna arterija • podključna arterija • glavna ilijačna arterija |
| **Vene malog krvotoka** |
| plućne vene |
| **Vene velikog krvotoka** |
| **Sistem gornje šuplje vene**: gornja šuplja vena • podključna vena • vratna vena
**Sistem donje šuplje vene**: donja šuplja vena • vena ilijaka
**Sistem vene porte**: vena porta • vena trbušne maramice • linealna vena |

 |

 |
| 

| * p
* r
* u
Limfni sistem |
| --- |
| 

|  |
| --- |
| Limfni sudovi • grudni kanal • limfa |
| **Limfoidni i hemopoetični organi** |
| grudna žlijezda • slezina • limfni čvorovi • moždina |

 |

 |
| 

| * p
* r
* u
Respiratorni sistem |
| --- |
| 

|  |
| --- |
| nosna duplja • usna duplja • ždrijelo • grkljan • dušnik • bronhije • pluća |

 |

 |
| 

| * p
* r
* u
Nervni sistem |
| --- |
| 

|  |
| --- |
| nerv • neuron • mali mozak • kičmena moždina |
| **Mozak** |
| veliki mozak • moždana kora • moždana ovojnica |

 |

 |
| 

| * p
* r
* u
Digestivni sistem |
| --- |
| 

|  |
| --- |
| usta • usna duplja • jednjak • želudac • dvanaesnik • jetra • žučna kesa • pankreas • tanko crijevo • debelo crijevo • anus |

 |

 |
| 

| * p
* r
* u
Urogenitalni sistem |
| --- |
| 

|  |
| --- |
| **Urinarni sistem** |
| bubrezi • ureter • mokraćna bešika • uretra |
| **Genitalni sistem** |
| **Muški spolni organi**: penis • testisi • skrotum • prostata
**Ženski spolni organi**: jajnici • jajovodi • materica • vagina • klitoris • dojke |

 |

 |
| 

| * p
* r
* u
Endokrini sistem |
| --- |
| 

|  |
| --- |
| hipotalamus • hipofiza • epifiza • tiroidea • pankreas • nadbubrežne žlezde • testisi • jajnici |

 |

 |
| 

| * p
* r
* u
Tegumentalni sistem |
| --- |
| 

|  |
| --- |
| koža • nokti • dlake • kosa • znojne žlijezde • lojne žlijezde |

 |

 |